b'\n_START_ARTICLE_\nJezero Todos los Santos\n_START_SECTION_\nHidrologija\n_START_PARAGRAPH_\nGlavni pritok jezera je R\xc3\xado Peulla / R\xc3\xado Negro, blizu kraja Peulla. Odtok v kraju Petrohu\xc3\xa9 je reka Petrohu\xc3\xa9, s povpre\xc4\x8dnim odtokom 270 m\xc2\xb3 na sekundo. \xc4\x8ceprav ima jezero regulacijski u\xc4\x8dinek je podvr\xc5\xbeen razli\xc4\x8dnim nivojem vode, ki lahko presegajo 3 m in se odra\xc5\xbeajo v izpustu ob iztoku. Blizu iztoka reka ustvarja Slap Petrohu\xc3\xa9._NEWLINE_Jezero se zdi zeleno, modro ali srebrno, odvisno od obla\xc4\x8dnega pokrova in vremena na dolo\xc4\x8den dan. Ve\xc4\x8dina zelenkaste barve izvira iz ledeni\xc5\xa1ke vode, ki vsebuje minerale.\n_START_SECTION_\nZgodovina\n_START_PARAGRAPH_\nPred okoli 20.000 leti je kotlino jezera Todos los Santos napolnil velik ledenik, ki se je umaknil \xc5\xa1ele pred pribli\xc5\xbeno 10.000 leti. Takrat je bilo obmo\xc4\x8dje \xc5\xa1e vedno ledeni\xc5\xa1ka kotlina z reko, ki je tekla skoznjo. Jezero se ni oblikovalo, dokler ni lava iz vulkanov Osorno in Calbuco, na spodnjem delu doline oblikovala jez, zadr\xc5\xbeala vodo iz rek in postopoma oblikovala jezero._NEWLINE_To jezero je v bilo preteklosti znano po \xc5\xa1tevilnih avtohtonih imenih: Purailla, Pichilauquen in Quechocavi. Nem\xc5\xa1ki kolonisti so ga v 19. stoletju imenovali Esmeralda zaradi zelene barve njegove vode. Vendar pa se je pozneje praksa vrnila k imenu, ki so mu ga dali jezuitski misijonarji, jezero Todos los Santos.\n_START_SECTION_\nTurizem\n_START_PARAGRAPH_\nRedna prevozna storitev po cesti ali z ladjo omogo\xc4\x8da turisti\xc4\x8dni prevoz med Puerto Monttom / Puerto Varasom v \xc4\x8cilu in San Carlos de Bariloche na jezeru Nahuel Huapi v Argentini. Obstajata dve glavni jezerski pristani\xc5\xa1\xc4\x8di: Petrohu\xc3\xa9 na zahodnem delu in Peulla na vzhodnem koncu. Cesta ne povezuje teh krajev. Jezero je obkro\xc5\xbeeno s strmimi gorami in le manj\xc5\xa1imi ravnicami. Znane so tri zasne\xc5\xbeene gore: vulkan Osorno na zahodu, Puntiagudo na severu in Tronador na vzhodu.'